Dynamo Dresden
Store norske leksikon,Sport og spill,Ballsport,Fotball,Tysk fotball
Dynamo Dresden er en tysk idrettsklubb fra Dresden som særlig er kjent for sitt fotballag. Klubben ble stiftet i 1948.
Dynamo Dresden spiller på tredje nivå i fotball i Tyskland sesongen 2020/2021.Klubbens hjemmebane heter Rudolf-Harbig-Stadion og har en kapasitet på 32000. Hjemmedraktene består av gule og svarte trøyer og svarte bukser.Internasjonalt nådde Dynamo Dresden sin beste prestasjon i UEFA-cupen i 1988/1989-sesongen med en semifinaleplass. Klubben er likevel mest kjent for en rekke seriemesterskap og cupmesterskap i DDR-tiden.Blant de mest kjente spillerne i klubbens historie finner man Matthias Sammer og Hans-Jürgen Dörner. Nordmennene Jørn Andersen og Tore Gundersen har også spilt for klubben. Meritter DDR-ligaen: 1952–1953, 1970–1971, 1972–1973, 1975–1976, 1976–1977, 1977–1978, 1988–1989, 1989–1990 DDR-cupen: 1952, 1970–1971, 1976–1977, 1981–1982, 1983–1984, 1984–1985, 1989–1990 Les mer i Store norske leksikon fotball